pythainlp/thai_wikipedia_clean_20230101 huggingface dataset:
หลังจากหลวงปู่ฝั้น อาจาโรละสังขาร พระอาจารย์อุทัย สิริธโร และ พระอาจารย์เสถียร คุณวโร ได้ชวนกันไปปลีกวิเวกที่สำนักสงฆ์ถ้ำพระภูวัว อ.เซกา จ.หนองคาย ซึ่งเป็นสถานที่สัปปายะเหมาะแก่การเจริญธรรมศึกษาธรรม ซึ่งพระอาจารย์อุทัย สิริธโร ได้พัฒนาสำนักสงฆ์แห่งนี้จนสามารถตั้งเป็นวัดได้สำเร็จในที่สุด
วัดเขาใหญ่เจริญธรรมญาณสัมปันโน.
ในปี พ.ศ. 2521 พระธรรมวิสุทธิมงคล (บัว ญาณสมฺปนฺโน) ได้ทราบข่าวการการปฏิบัติพระกรรมฐานของพระอาจารย์อุทัย สิริธโร ณ.สำนักสงฆ์ถ้ำพระภูวัว จึงได้เมตตาและมีโอกาสมาเยี่ยมพระอาจารย์อุทัย สิริธโรอยู่เสมอ ๆ จนกระทั่งในปี พ.ศ. 2549 พระธรรมวิสุทธิมงคล (บัว ญาณสมฺปนฺโน) ได้รับการบริจาคที่ดินบริเวณเขาใหญ่ จึงได้นิมนต์ให้พระอาจารย์อุทัย สิริธโร มาสร้างวัดขึ้นที่บริเวณนี้ เพื่อให้สามารถเป็นที่ฝึกปฏิบัติธรรมของพระ เณรและญาติโยมได้ หลังจากนั้นเป็นต้นมาอาจารย์อุทัย สิริธโร จึงได้มาจำวัดและปฏิบัติธรรมที่ วัดเขาใหญ่เจริญธรรมญาณสัมปันโน เรื่อยมาจนถึงปัจจุบัน
วอลเลย์บอลยุวชนชายชิงแชมป์เอเชีย 2017
วอลเลย์บอลยุวชนชายชิงแชมป์เอเชีย 2017  เป็นการแข่งขันเป็นวอลเลย์บอลระดับยุวชนครั้งที่ 11 ซึ่งมีกำหนดจะจัดขึ้นที่เนปยีดอ, ประเทศพม่า ระหว่างวันที่ 28 มีนาคม – 5 เมษายน ค.ศ. 2017 เพื่อคัดเลือกตัวแทนทวีปเอเชีย 4 ทีม เข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2017 ที่ประเทศบาห์เรน
การแบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2014 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลาก โดยตัวเลขในวงเล็บเป็นลำดับจากการแข่งขันเมื่อครั้งที่แล้ว
มหาวิทยาลัยราชภัฏอุดรธานี สามพร้าว
พระทัตตะเตรยะ
สถานีรถไฟโชจะงะฮะมะชิโอะไซฮะมะนะซุโคเอ็มมะเอะ
วอลเลย์บอลยุวชนชายชิงแชมป์โลก 1989
พระเทพญาณมหามุนี (ไชยบูลย์ ธมฺมชโย)
ทอม ฮอลแลนด์
ทอมัส สแตนลีย์ ฮอลแลนด์ (; 1 มิถุนายน ค.ศ. 1996) เป็นนักแสดงชาวอังกฤษ เป็นที่รู้จักจากการรับบทเป็น “สไปเดอร์-แมน” ในจักรวาลภาพยนตร์มาร์เวล จากภาพยนตร์เรื่อง ' (ค.ศ. 2016), ' (ค.ศ. 2017), "" (ค.ศ. 2018), (ค.ศ. 2019) และ (ค.ศ. 2021) เขาได้รับบทนำในละครเวทีเรื่อง "บิลลีอิลเลียตเดอะมิวสิคัล" ที่โรงละครวิกตอเรียพาเลส ในลอนดอน และเป็นนักแสดงนำในภาพยนตร์เรื่อง "2004 สึนามิ ภูเก็ต"
ทอมัส สแตนลีย์ ฮอลแลนด์เกิดเมื่อวันที่ 1 มิถุนายน ค.ศ. 1996 ที่คิงส์ตันอะพอนเทมส์ ลอนดอน เป็นลูกชายของช่างภาพนิโคลา เอลิซาเบท (ฟรอสต์) กับ ดอมินิก ฮอลแลนด์ ซึ่งเป็นนักแสดงตลกและนักเขียน ทอมมีพี่น้องสามคน เป็นฝาแฝดคือแซมและแฮร์รี อายุน้อยกว่าเขาสามปี และยังได้ปรากฏตัวในหนังเรื่อง ไดอาน่า เรื่องรักที่โลกไม่รู้ และน้องคนสุดท้องคือแพทริก อายุน้อยกว่าทอมแปดปี และปู่ย่าตายายของเขาเกิดที่เมืองไอล์ออฟแมน และไอร์แลนด์
ฮอลแลนด์จบการศึกษาที่ Donhead เป็นโรงเรียนเตรียมอุดมศึกษาโรมันคาทอลิคในวิมเบิลดัน ทางตะวันตกเฉียงใต้ของลอนดอน ตามด้วยวิทยาลัยวิมเบิลดัน และเป็นอาสาสมัครที่โรงเรียนเจซูนิกายโรมันคาทอลิก (ขณะที่ยังอยู่ในวิมเบิลดัน) จนถึงธันวาคมปี 2012 ทอมได้พูดไว้ว่าเขาเคยถูกรังแกตอนอยู่ในโรงเรียนสอนเต้นด้วย และต่อจากนั้นเขาก็เข้าเรียนที่โรงเรียนศิลปะการแสดงและเทคโนโลยี BRIT
ฮอลแลนด์เริ่มต้นการเต้นที่คลาสเรียนฮิปฮอป ที่โรงเรียน Nifty Feet Dance ในวิมเบิลดัน ความสามารถของเขาไปเตะตานักออกแบบท่าเต้น Lynne Page (เขาเป็นเพื่อนร่วมงานของ Peter Datling นักออกแบบท่าเต้นของ "บิลลี อิลเลียต" และ "ละครเพลงบิลลี อิลเลียต") ในขณะที่เขากำลังทำการแสดงที่เทศงานเต้นของเมืองริชมอนด์ใน ค.ศ. 2006
หลังจากการออดิชั่นทั้งแปดครั้ง และการฝึกฝนในสองปีต่อมา ในวันที่ 28 มิถุนายน ค.ศ. 2008 ฮอลแลนด์ได้เปิดตัวครั้งแรกในบท ไมเคิล เพื่อนสนิทของบิลลี ในการแสดง "บิลลี อิลเลียต เดอะมิวสิคัล " ที่ West End เขาได้ทำการแสดงครั้งแรกเมื่อ 8 กันยายน 2008 และยังได้รับการตอบรับในเชิงบวกอีกด้วย
ในเดือนกันยายน ค.ศ. 2008 ฮอลแลนด์ (กับเพื่อนนักแสดงร่วม Tanner Pflueger) ปรากฏตัวในรายการข่าวช่อง FIVE และได้ให้สัมภาษณ์แรกของกับช่องทีวีนั้น ในปีต่อมาเขาได้รับความสนใจมากขึ้นในการออกรายการ The Feel Good Factor ที่ ITV1 ในงานเปิดตัววันที่ 31 มกราคม เขาและนักแสดงบิลลี อิลเลียตอีกสองคน Tanner Pflueger และ Layton Williams ได้ทำการแสดงบท Angry Dance ส่วนหนึ่งจาก "บิลลี อิลเลียต เดอะมิวสิคัล" หลังจากนั้นทอมถูกสัมภาษณ์โดย Myleene Klass และเขาได้ฝึกนักเรียนชาวอังกฤษห้าคนสำหรับการเต้นอย่างสม่ำเสมอในช่วงนั้น แล้วเขาก็นำการแสดงในโชว์สุดท้ายของ The Feel Good Factor วันที่ 28 มีนาคม 2009
ในวันที่ 8 มีนาคม ค.ศ. 2010 สำหรับวันครบรอบห้าปีของ "บิลลี อิลเลียต เดอะมิวสิคัล " นักแสดงบทบิลลี อิลเอียตปัจจุบันทั้งสี่ รวมถึงฮอลแลนด์ถูกเชิญไป 10 Downing Street เพื่อพบกับอดีตนายกรัฐมนตรีแห่งสหราชอาณาจักร กอร์ดอน บราวน์ และเขาถูกเลือกให้แสดงนำในงานครบรอบห้าปีในวันที่ 31 มีนาคม ค.ศ. 2010 ทอมปรากฏตัวในฐานะบิลลี่ใน "บิลลี อิลเลียต เดอะมิวสิคัล "สับเปลี่ยนหมุนเวียนกับนักแสดงอีกสามคนเป็นประจำ จนถึง 29 พฤษภาคม ค.ศ. 2010 เมื่อการทำงานของเขาเสร็จสิ้นลง
ใน ค.ศ. 2015 ฮอลแลนด์ได้ปรากฏตัวในละครซีรีส์ชุด Wolf Hall จำนวน 6 ตอน ของช่อง BBC Two ทอมได้รับบทเป็น Gregory Cromwell ลูกชายของตัวละครหลัก Thomas Cromwell ซึ่งรับบทโดยมาร์ค ไรแลนซ์
ในปี 2011 ฮอลแลนด์ได้เข้าร่วมการคัดเลือกนักแสดง สำหรับภาพยนตร์แอนิเมชั่นเวอร์ชันอังกฤษเรื่อง "อาริเอตี้ มหัศจรรย์ความลับคนตัวจิ๋ว "สร้างโดยสตูดิโอจิบลิของญี่ปุ่น เขาให้เสียงพากย์เป็นตัวละครหลักคือโช และทอมยังเป็นนักแสดงนำในเรื่อง "2004 สึนามิ ภูเก็ต "กำกับโดย Juan Antonio Bayona ร่วมกับ เนโอมี วอตส์ และ ยวน แม็คเกรเกอร์ ภาพยนตร์เรื่องนี้ฉายรอบปฐมทัศน์ที่ เทศกาลภาพยนตร์นานาชาติโทรอนโต ในวันที่ 9 กันยายน ค.ศ. 2012 และเข้าฉายในยุโรปเมื่อตุลาคม ค.ศ. 2012 และในอเมริกาเหนือเมื่อธันวาคม ค.ศ. 2012 ภาพยนตร์เรื่องดังกล่าวได้ประสบความสำเร็จและทำรายได้ไปถึง 180.3 ล้านดอลลาร์สหรัฐทั่วโลก ทอมได้รับการยกย่องจากนักวิจารณ์ทั่วโลกพร้อมทั้งรางวัลอีกมากมาย อย่างเช่น รางวัลจากคณะกรรมการการวิจารณ์แห่งชาติ สำหรับผลงานการแสดงที่โดดเด่น และ รางวัลจาก London Film Critics Circle สำหรับนักแสดงหนุ่มยอดเยี่ยมแห่งปีของอังกฤษ
ฮอลแลนด์ได้รับบทเป็น ไอซัก ในภาพยนตร์เรื่อง "How I live Now "เข้าฉายที่สหราชอาณาจักรเมื่อ 4 ตุลาคม ค.ศ. 2013 ซึ่งร่วมแสดงกับเซอร์ชา โรนัน และแสดงเป็น โทมัส นิคเกอร์สัน ในภาพยนตร์เรื่อง "In the Heart of the Sea" ในปี 2015 กำกับโดย รอน ฮาวเวิร์ด
ปี 2017 ทอมได้ร่วมแสดงกับ ชาร์ลี ฮันแนม ในภาพยนตร์เรื่อง "The Lost City of Z" กำกับโดยเจมส์เกรย์ เข้าฉายในเดือนเมษายน และได้รับกระแสตอบรับเป็นอย่างดี
ในวันที่ 23 มิถุนายน 2015 มีการประกาศแถลงออกมาว่าทอมได้รับบท สไปเดอร์-แมน ฉบับวัยรุ่น และเขาได้ทวิตลงทวิตเตอร์ว่า "ชีวิตพลิกผัน" ในส่วนของ Marvel Cinematic Universe เขาได้ปรากฏตัวครั้งแรกในฐานะสไปเดอร์แมนในภาพยนตร์เรื่อง "[[กัปตันอเมริกา: ศึกฮีโร่ระห่ำโลก]" ภาพยนตร์เรื่องนี้ประสบความสำเร็จอย่างมาก สามารถกวาดรายได้ทั่วโลกไปมากกว่า 1.1 พันล้านดอลลาร์สหรัฐ และยังทำให้ภาพยนตร์เรื่องนี้เป็นภาพยนตร์ที่ทำรายได้สูงสุดแห่งปี 2016 โดยที่ทอมก็ได้รับเสียงชื่นชมจากนักวิจารณ์เช่นกัน
ในเดือน กรกฎาคม ปี 2017 "[[สไปเดอร์-แมน: โฮมคัมมิง]]" ได้เข้าฉายอย่างเป็นทางการ ซึ่งเป็นบทบาทที่เกี่ยวโยงมาจาก "[[กัปตันอเมริกา: ศึกฮีโร่ระห่ำโลก]]" โดยภาพยนตร์เรื่อง "[[สไปเดอร์-แมน: โฮมคัมมิง]]" ทำรายได้จากบ็อกซ์ออฟฟิศในสุดสัปดาห์แรกอยู่ที่ 117,027,503 ดอลลาร์สหรัฐ โฮมคัมมิ่งได้รับกระแสตอบรับจากนักวิจารณ์ในเชิงบวก และทอมก็ได้รับเสียงชื่นชมมากด้วยเช่นกัน ถึงกับได้รับการขนานนามว่า "a star performance given by a born actor." และเขาก็ได้รับบทสไปเดอร์แมนอีกครั้งในการเข้าร่วมภาพยนตร์เรื่อง "[[อเวนเจอร์ส: มหาสงครามล้างจักรวาล]]" และ "[[อเวนเจอร์ส: เผด็จศึก]]" ซึ่งกำหนดออกฉายวันที่ 4 พฤษภาคม 2018 และ 3 พฤษภาคม 2019 ตามลำดับ เช่นเดียวกับภาคต่อของ "[[สไปเดอร์-แมน: โฮมคัมมิง]]" อย่าง "[[สไปเดอร์แมน: ฟาร์ ฟรอม โฮม]]" และ "[[สไปเดอร์แมน: โน เวย์ โฮม]]" ซึ่งมีกำหนดฉายในวันที่ 5 กรกฎาคม 2019 และ 23 ธันวาคม 2021 ตามลำดับ โดยทอมมีผลงานภาพยนตร์ทั้งหมดหกเรื่องกับทาง[[มาร์เวลสตูดิโอส์]]
ผลงานที่จะเกิดขึ้น.
ทอมแสดงเป็น ซามูเอล อินซูลล์ ในภาพยนตร์เรื่อง "[[The Current War]]" ของผู้กำกับ [[Alfonso Gomez-Rejon]] ซึ่งจะได้รับการเผยแพร่ในวันที่ 18 กรกฎาคม 2019 ทอมแสดงในภาพยนตร์ที่ดัดแปลงจากวรรณกรรมของ [[Patrick Ness]] ที่ขายดีที่สุดชุด "[[Chaos Walking]]" เป็น ทอดด์ ฮิววิต ควบคู่ไปกับ [[เดซี ริดลีย์]] ซึ่งจะถูกกำกับโดย ดั๊ก ลิแมน ในเดือนพฤษภาคมปี 2020 ได้มีการประกาศว่าเขาได้รับบทเป็น นาธาน เดรก ในภาพยนตร์ดัดแปลงจากชุดวิดีโอเกม Uncharted จากค่ายพัฒนาวิดีโอเกม [[Naughty Dog]]
ทอมบอกว่าแผนอาชีพระยะยาวของเขาคือ "อาจทำอะไรเพิ่มเติมเกี่ยวกับภาคต่อ," แสดง "บทบาทแบบอินดี้และในที่สุด . . . อาจเปลี่ยนไปอีกด้านหนึ่งเช่นงานถ่ายและงานการกำกับ"
ฮอลแลนด์อาศัยอยู่ใน[[ลอนดอน]] ย่านคิงส์ตันอัพพอนเทมส์ ใกล้บ้านของพ่อแม่และน้องชายของเขา เขามีสุนัขชื่อเทสซา และเขาก็ยังคงฝึกฝนยิมนาสติก
ฮอลแลนด์และน้องชายของเขาทั้งสามคนได้ให้การสนับสนุนองค์กรการกุศล โดยใช้ชื่อว่า The Brothers Trust ซึ่งเป็นองค์กรการกุศลแห่งสหราชอาณาจักรที่ให้เงินช่วยเหลือเพื่อการกุศลต่างๆ
ฮอลแลนด์ยกเครดิตให้พ่อของเขา ดอมินิก ซึ่งเป็นนักแสดงตลกและนักเขียน จากการมีชื่อเสียงและเป็นสไปเดอร์-แมนจากในหัวของเขา
[[หมวดหมู่:นักแสดงชายชาวอังกฤษในศตวรรษที่ 21]]
[[หมวดหมู่:นักแสดงภาพยนตร์ชายชาวสหราชอาณาจักร]]
[[หมวดหมู่:ชาวอังกฤษเชื้อสายไอริช]]
[[หมวดหมู่:บุคคลจากคิงส์ตันอะพอนเทมส์]]
โซเฟีย โชลล์
ฮันส์ ช็อล
ฮันส์ ฟริทซ์ ช็อล (; 22 กันยายน ค.ศ. 1918 – 22 กุมภาพันธ์ ค.ศ. 1943) เป็นสมาชิกผู้ก่อตั้งกลุ่มกุหลาบขาวในการเคลื่อนไหวต่อต้านในนาซีเยอรมนี เขาและโซฟีน้องสาวถูกเกสตาโปจับกุม ถูกนำตัวไปพิจารณาคดีที่ศาลประชาชน และถูกตัดสินให้ประหารชีวิตด้วยเครื่องประหารกิโยตีน
ชาร์นแบร์ก
คลอไตรมาโซล
คลอไตรมาโซล (Clotrimazole) หรือชื่อทางการค้าคือ คาเนสเท็น (Canesten) เป็นยาต้านเชื้อรา ใช้รักษาช่องคลอดอักเสบจากเชื้อรา, เชื้อราแคนดิดิเอสิสในช่องปาก, ผื่นผ้าอ้อมในทารก, โรคเกลื้อน และโรคจำพวกกลาก (อาทิโรคน้ำกัดเท้า) สามารถรับยานี้โดยวิธีการอมหรือโดยการทาที่ผิวหนังหรือทาในช่องคลอด
อาการทั่วไปจากการใช้ยาแบบยาอมได้แก่คลื่นไส้หรือรู้สึกคัน ส่วนยาแบบทาอาจมีปรากฎรอยแดงหรือรอยไหม้ สตรีมีครรภ์สามารถใช้ยานี้แบบรับประทานได้ แต่ยังไม่มีผลศึกษาอย่างจริงจังว่าแบบยาอมจะมีผลต่อทารกหรือไม่ ผู้ที่ตับมีปัญหาควรใช้ยานี้อย่างรอบคอบ
คลอไตรมาโซนถูกคิดค้นในปี ค.ศ. 1969 และได้รับการขึ้นบัญชีเป็นยาหลักขององค์การอนามัยโลก และมีวางจำหน่ายเป็นยาสามัญ
เอ็กซ์ตรีมรูลส์ (2017)
เอ็กซ์ตรีมรูลส์ (2017)  เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ซึ่งจัดเป็นครั้งที่9 โดยมีกำหนดจัดวันที่ 4 มิถุนายน ค.ศ. 2017 ที่สนามRoyal Farms Arena ที่เมืองบัลติมอร์, รัฐแมริแลนด์ สหรัฐอเมริกา
Extreme Rules (2017)
โรบินฮู้ด (ภาพยนตร์ พ.ศ. 2516)
โรบินฮู้ด  เป็น ภาพยนตร์แอนิเมชันจากสหรัฐอเมริกาที่ออกฉายในปี 1973 ผลิตโดย วอลต์ดิสนีย์แอนิเมชันสตูดิโอส์ มีเค้าโครงเรื่องมาจากตำนานของโรบินฮูด โดยในภาพยนตร์ใช้สัตว์เป็นตัวดำเนินเรื่องทั้งสิ้น โรบินฮู้ดเป็นภาพยนตร์แอนิเมชันเรื่องยาวของดิสนีย์ลำดับที่ 21
โรบินฮู้ดและลิตเติ้ลจอห์นอาศัยอยู่ใน ป่าเชอร์วูด, เมืองรอบบิง พวกเขาจะชอบดักปล้นคนรวยมีเงินแล้วช่วยเหลือคนยากจน เพราะชาวบ้านยากจนไม่มีเงินแต่ก็ยังถูกขูดรีด แล้วพวกเขายังต้องเผชิญหน้ากับพระราชาจอมโลภ ไม่เอาไหนและชอบดูดนิ้วหัวแม่มือตัวเองอีกด้วย
Ghost in The Shell
โรบิ้นฮู้ด
โรบิ้น ฮู้ด
Robin Hood (1973 film)
โรบินฮู้ด เจ้าชายจอมโจร
โรบินฮู้ด เจ้าชายจอมโจร  เป็นภาพยนตร์แอคชั่นแนวผจญภัยสัญชาติอเมริกันที่ออกฉายในปีค.ศ. 1991 กำกับโดย เคลวิน เรย์โนลด์ส. นำแสดงโดย เควิน คอสเนอร์ รับบท โรบินฮูด, มอร์แกน ฟรีแมน รับบท อะแซม
ภาพยนตร์เรื่องนี้กล่าวถึงโจรป่า ผู้มีชื่อเสียงจากการปล้นคนรวย เพื่อแจกจ่ายให้คนจน เควิน คอสเนอร์ รับบท "โรบิน ฮู้ด" หรือ โจรแห่งล็อกสเล่ย์ เมื่อโรบินเดินทางกลับบ้าน หลังจากหายไปนาน เขาพบว่าครอบครัว และทรัพย์สมบัติของเขาโดนทำลาย โดยนายอำเภอเมืองน้อตติ้งแฮม ผู้มีจิตใจหยาบช้า ชายผู้นี้ยังข่มขู่เอารัดเอาเปรียบประชาชน บนเกาะอังกฤษอีกด้วย โรบินตั้งปณิธานว่า เขาจะต้องแก้แค้นให้กับ พ่อที่ถูกฆ่า เขาได้รับความช่วยเหลือเป็นอย่างดี จากเพื่อนตัวเล็ก ชาวมอริช หลังจากเขาได้พบกับ ลิ้ตเติ้ล จอห์น และต่อสู้จนได้ชัยชนะ เขาสามารถพาตัวเอง เข้าเป็นหัวหน้าของกลุ่มโจรป่า ถึงแม้ วิล สกาเล็ท คนสำคัญคนหนึ่งของกลุ่ม จะไม่เชื่อใจเขานักก็ตาม โรบินได้สร้างความวุ่นวายโกลาหล ให้กับนายอำเภอและพรรคพวกทุกครั้ง ที่มีโอกาส ชีวิตของเขา ต้องเสี่ยงภัยอยู่ตลอดเวลา เช่นเดียวกับหญิงสาว ที่เขาตกหลุมรัก แมเรียน
เตียวอุ๋น (ง่อก๊ก)
เตียวอุ๋น (, ค.ศ. 193 — ค.ศ. 230) ชื่อรอง ฮุ้ยซู้  เป็นขุนนางของง่อก๊กในยุคสามก๊ก
ในฤดูร้อน ค.ศ. 224 ซุนกวน ผู้นำแห่งง่อก๊กได้ส่งเตียวอุ๋นเป็นทูตไปยัง จ๊กก๊ก เพื่อเป็นการหยั่งเชิงหลังจากทางฝั่งจ๊กก๊กได้ส่ง เตงจี๋ มายังง่อก๊กปรากฏว่าในงานเลี้ยงต้อนรับเตียวอุ๋นได้ตั้งปุจฉาหรือคำถามแก่เหล่าขุนนางของจ๊กก๊กซึ่ง จินปิด ขุนนางเล็ก ๆ ผู้หนึ่งได้วิสัชนาหรือตอบคำถามของเตียวอุ๋นจนหมดสิ้นทำให้เตียวอุ๋นชื่นชมและมิได้ตั้งคำถามอะไรอีก
หลังจากกลับมาถึงง่อก๊กเตียวอุ๋นได้กล่าวชื่นชมจ๊กก๊กต่าง ๆ นานาทำให้ซุนกวนระแวงว่าเตียวอุ๋นจะแปรพักตร์ไปอยู่จ๊กก๊กจึงมีคำสั่งปลดเตียวอุ๋นออกจากตำแหน่งในฤดูหนาวปีเดียวกัน
เตียวอุ๋นถึงแก่กรรมด้วยอาการเจ็บป่วยเมื่อ ค.ศ. 230 หรือ 6 ปีหลังจากถูกปลดด้วยวัยเพียง 37 ปี
เล่าชุน
เล่าชุน  ขุนพลแห่ง จ๊กก๊ก และเป็นบุตรชายของ เล่าเจี้ยง เจ้าเมืองเอ๊กจิ๋วในช่วง ยุคสามก๊ก
ในภายหลังเมื่อเล่าเจี้ยงได้ยอมแพ้ต่อเล่าปี่แล้วเล่าชุนได้ยอมแพ้และรับใช้เล่าปี่ตามบิดา
Carmen Get It!
Carmen Get It! เป็นแอนิเมชันเรื่องสั้นของ "ทอมกับเจอร์รี่" ออกฉายในวันที่ 21 ธันวาคม 1962 (อีกครั้งในปี 1990) เป็นแอนิเมชันตอนที่ 13 และเป็นแอนิเมชันตอนสุดท้ายที่กำกับโดย Gene Deitch และผลิตโดย William L. Snyder ใน สาธารณรัฐสังคมนิยมเชโกสโลวัก หลังจากที่ MGM, ให้ Chuck Jones มาทำซีรีส์ทอมกับเจอร์รี่แทน
ขับเจ้ง
ขับเจ้ง ( , ? — ค.ศ. 278) มีชื่อรองว่า หลิงเซี่ยน เกิดที่เมืองอี๋หยัง (อวี๋เอี้ยง) มณฑลเหอหนาน เป็นเสนาธิการแห่ง จ๊กก๊ก ในช่วงปลาย ยุคสามก๊ก
บิดาของขับเจ้งเคยรับใช้ วุยก๊ก และได้มารับใช้ จ๊กก๊ก เมื่อขับเจ้งยังเล็กแต่ก็ตายจากไปเมื่อขับเจ้งยังเด็กทำให้ตัวของขับเจ้งต้องเรียนรู้ด้วยตนเอง
เมื่อ จ๊กก๊กยอมแพ้ต่อวุยก๊ก ใน ค.ศ. 263 ขับเจ้งเป็น 1 ใน 5 ขุนนางผู้ใหญ่ที่ติดตาม พระเจ้าเล่าเสี้ยน ไปยัง ลกเอี๋ยง โดยในงานเลี้ยงครั้งหนึ่ง สุมาเจียว มหาอุปราชแห่ง วุยก๊ก ได้จัดระบำเสฉวนเพื่อลองใจพระเจ้าเล่าเสี้ยนขับเจ้งได้แนะนำให้พระเจ้าเล่าเสี้ยนตอบตามที่ตนเองบอกแต่สุมาเจียวไม่เชื่อพระเจ้าเล่าเสี้ยนจึงตอบตามความจริงด้วยความซื่อว่าขับเจ้งเป็นผู้แนะนำทำให้สุมาเจียวและขุนนางคนอื่น ๆ หัวเราะในความโง่และซื่อของพระเจ้าเล่าเสี้ยน
ขับเจ้งถึงแก่กรรมที่ลกเอี๋ยงเมื่อ ค.ศ. 278 ในรัชสมัย จักรพรรดิจิ้นหวู่ตี้ หรือ สุมาเอี๋ยน ปฐมจักรพรรดิแห่ง ราชวงศ์จิ้นตะวันตก
เล่าป๋า
เล่าป๋า ( , ? — ค.ศ. 222) มีชื่อรองว่า จื่อชู  เป็นขุนนางในรัฐ จ๊กก๊ก ใน สมัยสามก๊ก ของจีน เดิมเขารับใช้ภายใต้ขุนศึก เล่าเจี้ยง ก่อนที่จะกลายเป็นผู้ใต้บังคับบัญชาของ เล่าปี่ (จักรพรรดิผู้ก่อตั้งจ๊กก๊ก) หลังจากที่ เล่าเจี้ยง ยอมจำนนต่อ เล่าปี่ ในปี ค.ศ. 214 เล่าป๋า เป็นเครื่องมือในการช่วยให้ เล่าปี่ ให้รางวัลแก่ผู้ใต้บังคับบัญชาของเขาจากคลังสมบัติโดยไม่ทำให้ประชาชนทั่วไปยากจนลงหลังจากการพิชิต เอ๊กจิ๋ว เล่าป๋า ยังช่วยเขียน ฉู่ เก๋อ (蜀科) ประมวลกฎหมายของจ๊กก๊ก พร้อมด้วย จูกัดเหลียง, หวดเจ้ง, ลิเงียม และ อีเจี้ย เล่าป๋า สืบทอดตำแหน่งต่อจาก หวดเจ้ง ในตำแหน่งราชเลขาในปี ค.ศ. 220 และดำรงตำแหน่งจนถึงแก่กรรมในปี ค.ศ. 222
วอลเลย์บอลยุวชนชายชิงแชมป์โลก 1991
จักรพรรดิจิ้นเฟ่ย
จักรพรรดิจิ้นเฟ่ย ( ค.ศ. 342 — ค.ศ. 386) เป็นจักรพรรดิแห่งราชวงศ์จิ้นตะวันออกในประเทศจีน พระองค์เป็นพระอนุชา (ร่วมพระราชมารดาเดียวกัน) ของ จักรพรรดิจิ้นอาย และต่อมาถูกปลดโดยผู้นำทหาร ฮวน เหวิน พระสมัญญานามของพระองค์คือ จักรพรรดิเฟ่ย ไม่ใช่พระนามหลังการสิ้นพระชนม์กับพระนามสามัญของจักรพรรดิ แต่มีความหมายว่าพระองค์ถูกปลด (โดย เฟ่ย (废) หมายถึง ปลด) พระองค์ยังเป็นที่รู้จักทั่วไปในพระนามที่พระองค์ได้รับหลังจากถูกถอดคือ ไหวซีกง (海西公)
วอลเลย์บอลยุวชนชายชิงแชมป์โลก 1993
อินิทรี ดิจิตอล
อินิทรี ดิจิตอล เป็นผู้ให้บริการเกมออนไลน์ในประเทศไทย ก่อตั้งขึ้นในปี 2547 เป็นบริษัทแรกในประเทศไทยที่ให้บริการเกมออนไลน์ที่ใช้โมเดลแบบ Free to Play (เกม Flyff) และเป็นเจ้าแรกที่นำเกม Web-browser based เข้ามาในวงการอุตสาหกรรมเกมไทย
ในปี 2548 บริษัท อินิทรี ดิจิตอล จำกัด ได้เปิดให้บริการเกม Fly for Fun หรือ Flyff จากบริษัท อิออนซอฟท์ จำกัด ประเทศสาธารณรัฐเกาหลี โดยทำการประชาสัมพันธ์เกมภายใต้คำขวัญ “อยากเห็นคนไทยบินได้” เนื่องจากเกม Flyff เป็นเกมประเภท MMORPG ซึ่งมีตัวละครในเกมที่สามารถบินได้ ทั้งเป็นบริษัทเกมออนไลน์แรกที่เริ่มโมเดล "Free to Play" ในปีเดียวกันต่อมาบริษัทได้เปิดให้บริการเกม Pangya เป็นเกมประเภท Casual ผู้พัฒนาคือ ฮานบิทซอฟท์ ประเทศสาธารณรัฐเกาหลี มีเนื้อเรื่องเป็นการแข่งขันกีฬากอล์ฟแบบแฟนตาซี
จากความสำเร็จในการเปิดให้บริการเกม Pangya โดยปัจจุบันได้เปิดให้บริการ เกมออนไลน์ มากกว่า 30 เกม มีจำนวนสมาชิกที่ลงทะเบียนกว่า 17,000,000 ราย
โฮลด์มายแฮนด์ (เพลงเจสส์ กลินน์)
"โฮลด์มายแฮนด์ "  เป็นเพลงของนักร้องและนักแต่งเพลงชาวอังกฤษ เจสส์ กลินน์ เขียนโดยแจ็ก แพตเทอร์สัน, อีนา โรลด์เซน, เจเน เบนเนตต์ (จินจิน) และกลินน์ ออกจำหน่ายในวันที่ 20 มีนาคม ค.ศ. 2015 เป็นซิงเกิลที่สามจากอัลบั้ม "ไอครายเวนไอลาฟ" เพลงเปิดตัวอันดับ 1 บนชาร์ตซิงเกิลแห่งสหราชอาณาจักร ยาวนานสามสัปดาห์ติดต่อกัน และเข้าชาร์ต"บิลบอร์ด"ฮอต 100 เป็นเพลงที่สองของกลินน์ ในอันดับที่ 86 กลินน์ทำการแสดงสดในรายการ"เดอะวอยซ์ยูเค" รอบเซมิไฟนอล เพลงถูกใช้ประกอบในโฆษณาโคคา-โคล่า ในปี ค.ศ. 2015 และประกอบภาพยนตร์ปี ค.ศ. 2016 "บริดเจ็ท โจนส์ เบบี้"
สะแล
สะแล เป็นสายพันธุ์ของพืชดอกอยู่ในวงศ์ขนุน และเป็นไม้พุ่มพื้นถิ่นในแถบเอเชียตะวันออกเฉียงใต้พบในเขตป่าดิบชื้นหรือป่าดิบแล้ง
สะแลเป็นพืชสมุนไพร ผลของมันใช้ประกอบอาหาร
อโนชา สุวิชากรพงศ์ เกิดปี พ.ศ. 2519 ที่จังหวัดชลบุรี เป็นผู้กำกับภาพยนตร์อิสระ โปรดิวเซอร์ภาพยนตร์ นักเขียนบทภาพยนตร์ ชาวไทย สำเร็จการศึกษาในระดับปริญญาตรี (ออกแบบเครื่องประดับ) และปริญญาโท (ศิลปวัฒนธรรมศึกษา) ที่ประเทศอังกฤษ จากนั้นศึกษาด้านภาพยนตร์จากมหาวิทยาลัยโคลัมเบีย สหรัฐอเมริกา ในขณะศึกษาที่นี่ ได้รับทุนการศึกษาจากสมาคมผู้สื่อข่าวต่างประเทศประจำฮอลลีวู้ด (Hollywood Foreign Press Association) มีหนังวิทยานิพนธ์เรื่อง "Graceland" ที่ได้รับการคัดเลือกเข้าประกวดที่เทศกาลภาพยนตร์เมืองกานเมื่อปี 2549
ในปี 2550 อโนชาก่อตั้งบริษัทอิเล็คทริคอีลฟิล์มเพื่อผลิตภาพยนตร์อิสระและสื่อเคลื่อนไหวต่าง ๆ ในปี พ.ศ. 2559 กำกับภาพยนตร์เรื่อง "ดาวคะนอง" ซึ่งได้ รางวัลภาพยนตร์แห่งชาติ สุพรรณหงส์ ครั้งที่ 26 ในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม ลำดับภาพยอดเยี่ยม
พระวิมลธรรมภาณ (วิเวียร ฐิตปุญฺโญ)
ประวัติพระวิมลธรรมภาณ (หลวงปู่วิเวียร ฐิตปุญญเถร บุญมาก) วัดดวงแข กทม.
พระวิมลธรรมภาณ (หลวงปู่วิเวียร ฐิตปุญญเถร บุญมาก) กรุงเทพมหานคร
หลวงปู่วิเวียร เกิดวันที่ 9 พฤศจิกายน 2464 บรรพชาเป็นสามเณร วันที่ 9 กรกฎาคม 2482 อุปสมบทเป็นพระภิกษุสงฆ์ พ.ศ. 2484 เป็นพระที่มีความเชี่ยวชาญด้านสมถะและวิปัสสนาอย่างมาก ท่านเป็นพระอาจารย์สอนกัมมัฏฐานต่อผู้ใคร่ศึกษา อาจารย์ของท่านประกอบด้วย พระอาจารย์สิงห์ ขันตยาคโม วัดป่าสาลวัน (ลูกศิษย์องค์สำคัญของพระอาจารย์มั่น ภูริทัตโต) หลวงพ่อโด่ วัดนามะตูม จังหวัดชลบุรี หลวงพ่ออยู่ วัดบ้านแก่ง จังหวัดนครสวรรค์ (ศิษย์ของหลวงปู่ศุข วัดปากคลองมะขามเฒ่า จังหวัดชัยนาท,หลวงปู่เฮง คงฺคสุวณฺโณ วัดเขาดิน จังหวัดนครสวรรค์ และหลวงพ่อเดิม วัดหนองโพ จังหวัดนครสวรรค์) วัตถุมงคลที่ท่านอธิฏฐานจิตมีพุทธานุภาพและกฤดาภินิหารอย่างน่าอัศจรรย์ เป็นที่ต้องการของบรรดาลูกศิษย์และผู้นิยมพระเครื่อง หลวงปู่วิเวียร ฐิตปุญญเถร (บุญมาก) ละสังขาร เมื่อวันที่ 10 กุมภาพันธ์ 2537 เวลา 4 ทุ่มตรง รวมสิริอายุได้ 73 ปี พรรษา 53
การเข้าสู่เส้นทางวิปัสสนากัมมัฎฐานและพระเวทย์วิทยาคม.
พระวิมลธรรมภาณ มีนามเดิมว่า สังเวียน บุญมาก กำเนิด ณ บ้านหมู่ที่ 8 ตำบลบ้านแก่ง อำเภอเมือง จังหวัดนครสวรรค์ เมื่อวันที่ 9 พฤศจิกายน 2464 ตรงกับวันพุธ ขึ้น 10 ค่ำ เดือน 12 ปีระกา โยมบิดาชื่อ กริ่ม บุญมาก โยมมารดาชื่อ พริ้ง บุญมาก มีพี่น้องรวมด้วยกัน 6 คน คือ 1. นางขาว เหมพิจิตร 2. นางสาวละออง บุญมาก 3. นางน้ำค้าง บุญมาก 4. นางน้ำผึ้ง บุญมาก 5. พระพรหมมุนี (ปุญญารามเถร หลวงปู่วิชมัย บุญมาก) วัดบวรนิเวศวิหาร 6. พระวิมลธรรมภาณ (ฐิตปุญญเถร หลวงปู่วิเวียร บุญมาก) วัดดวงแข เมื่อเยาว์วัยได้รับการศึกษา ณ โรงเรียนประชาบาลวัดบ้านแก่ง จังหวัดนครสวรรค์ จบชั้นประถมปีที่ 4 แล้วได้ทำการศึกษาต่อจนจบวิชาครูเกษตรกรรม พ.ศ. 2482 ได้เดินทางเข้ากรุงเทพฯ เมื่ออายุได้ 18 ปี และได้ทำการบรรพชาเป็นสามเณรที่วัดดวงแข วันที่ 9 กรกฎาคม 2482 โดยมีเจ้าพระคุณสมเด็จพระวชิรญาณวงศ์ (ต่อมาได้รับพระมหากรุณาธิคุณโปรดเกล้าขึ้นเป็นสมเด็จพระสังฆราชเจ้า กรมหลวงวชิรญาณวงศ์) วัดบวรนิเวศวิหารเป็นพระอุปัชฌาย์
เมื่อบรรพชาเป็นสามเณรสอบไล่ได้นักธรรมโท เมื่อเดือนพฤษภาคม พ.ศ. 2484 ได้อุปสมบทที่วัดดวงแข โดยเจ้าพระคุณสมเด็จพระวชิรญาณวงศ์ วัดบวรนิเวศ ทรงเป็นพระอุปฌาย์ พระสุพจนมุนี (ต่อมาได้รับสถาปนาขึ้นเป็นพระพรหมมุนี สุวจเถรผิน ธรรมประทีป) เป็นพระกรรมวาจาจารย์ พระปลัดรัตน์ (ต่อมาได้เลื่อนสมณศักดิ์เป็นพระญาณวิสุทธิเถร) วัดดวงแขเป็นพระอนุสาวนาจารย์ หลังจากอุปสมบทแล้วได้ทำการสอบบาลีประโยค 3 แต่ปรากฏว่าสอบตกจึงได้เดินทางกลับบ้านเกิดที่จังหวัดนครสวรรค์ โดยเข้าพักอาศัยอยู่กับท่านพระครูนิวุตถ์พรหมจรรย์ (หลวงพ่ออยู่) เจ้าอาวาสวัดบ้านแก่งหรือบิดาบุญธรรม และนี่คือวิถีชีวิตของหลวงปู่ที่ได้เปลี่ยนแปลงใหม่เมื่อเสียใจกับการสอบตกในการสอบบาลี หลวงพ่ออยู่ก็เลยให้หันเหชีวิตมาในแนวทางปฏิบัติวิปัสสนากัมมัฎฐานและศึกษาพระเวทย์วิทยาคมจากหลวงพ่ออยู่แทนจนสำเร็จ (หลวงพ่ออยู่ วัดบ้านแก่งเป็นศิษย์เอกของ 3 พระอาจารย์ที่มีชื่อเสียงโด่งดังในสมัยก่อนคือศิษย์ของท่านพระครูวิมลคุณากรหรือหลวงปู่ศุข วัดปากคลองมะขามเฒ่า จังหวัดชัยนาท พระครูพิสิสถสมถคุณหรือหลวงปู่เฮง วัดเขาดิน จังหวัดนครสวรรค์ และพระครูนิวาสธรรมขันธ์หรือหลวงพ่อเดิม วัดหนองโพ จังหวัดนครสวรรค์) วิชาของ 3 พระอาจารย์นี้หลวงพ่อได้ถ่ายทอดให้หลวงปู่วิเวียรจนหมดสิ้น ตำราพระเวทย์เหล่านี้หลวงปู่วิเวียรได้เคยเล่าให้ฟังว่าปัจจุบันนี้ยังอยู่ที่วัดบ้านแก่ง จังหวัดนครสวรรค์ หลวงปู่ได้เดินทางขึ้น-ลงระหว่างวัดดวงแขกับวัดบ้านแก่ง เวลาเข้าพรรษาจะอยู่ที่วัดดวงแข พอออกพรรษาจะมาอยู่ที่วัดบ้านแก่งเพื่อศึกษาพระเวทย์ต่างๆ กับหลวงพ่อตั้งแต่ พ.ศ. 2485 ถึง พ.ศ. 2491
หลวงพ่ออยู่ มรณภาพ พ.ศ. 2491 (อายุ 72 ปี) เมื่อจัดการงานศพของหลวงพ่ออยู่เสร็จแล้วหลวงปู่ก็ได้เดินทางกลับวัดดวงแขเพื่อทบทวนพระเวทย์วิทยาต่างๆ จนถึงประมาณปี พ.ศ. 2495 หลวงปู่เล่าให้ฟังว่าในวันหนึ่งมีพระภิกษุชรารูปหนึ่งได้เดินเข้ามาในวัดดวงแข และขออนุญาตพัก 1 คืน หลวงปู่ก็จัดที่พักให้ที่ศาลาสูง (ปัจจุบันรื้อไปแล้ว) หลวงปู่ก็จัดการกวาดวัดต่อไปจนเวลาประมาณเกือบ 2 ทุ่ม หลวงปู่กวาดวัดเสร็จก็สรงน้ำเพื่อที่จะสวดมนต์ทำวัตร พระภิกษุชรารูปนั้นก็ได้กวักมือเรียกหลวงปู่ไปพบบอกว่าเดี๋ยวสวดมนต์ทำวัตรด้วยกัน เมื่อทั้งสองรูปพร้อมแล้วพระภิกษุชรารูปนั้นก็บอกว่าปลงอาบัติก่อนผมก็เป็นพระธรรมยุติเหมือนกับท่านบวชมาตั้งแต่เป็นเณร เมื่อปลงอาบัติเสร็จแล้วก็เริ่มสวดมนต์กันจนจบ หลวงปู่บอกว่าพระภิกษุชรารูปนี้สวดมนต์ได้เพราะมากอักขระชัดเจนสวดเก่งมาก เมื่อสวดมนต์เสร็จแล้วก็ให้นั่งกัมมัฏฐานประมาณครึ่งชั่วโมง พระภิกษุรูปนั้นก็สั่งให้หยุดนั่ง และสอบถามประวัติหลวงปู่ว่าใครอบรมสั่งสอนวิชาวิปัสสนากัมมัฏฐาน หลวงปู่บอกว่าท่านพระครูนิวุตถ์พรหมจรรย์ (หลวงพ่ออยู่) วัดบ้านแก่ง จังหวัดนครสวรรค์ พระภิกษุชรารูปรูปนั้นก็ยกมือขึ้นไหว้แล้วพูดว่าท่านหลวงพ่ออยู่นี้เก่งมากอบรมศิษย์ได้ถึงขนาดนี้ พระภิกษุชรารูปนั้นก็บอกว่าตัวของท่านคือพระอาจารย์สิงห์แห่งโคราช เมื่อหลวงปู่ทราบก็ก้มลงกราบเท้าพระอาจารย์สิงห์ พระอาจารย์สิงห์เลยบอกให้หลวงปู่ไปจัดดอกไม้ธูปเทียนผ้าขาวน้ำเปล่าอีก 1 แก้ว พระอาจารย์สิงห์ก็ให้หลวงปู่ถวายท่านเพื่อทำการศึกษาวิชาพระเวทย์วิทยาต่าง ๆ และได้อบรมสั่งสอนวิปัสสนากัมมัฏฐานต่อจนสำเร็จในวิชาของท่าน ในครั้งนั้นพระอาจารย์สิงห์ได้อยู่พักที่วัดดวงแข 10 วัน ได้สอนให้หลวงปู่เขียนอักขระเลขยันต์ต่าง ๆ มากมาย หลวงปู่บอกว่าวิชากัมมัฏฐานของพระอาจารย์สิงห์นั้นเป็นวิชาที่ลึกซึ้งมากต้องใช้เวลานานกว่า 5 ปี ถึงเข้าใจในสิ่งต่าง ๆ ที่ท่านแนะนำมา ในระหว่างที่ศึกษาอยู่กับพระอาจารย์สิงห์นั้นพระอาจารย์สิงห์ได้เล่าให้ฟังถึงเรื่องราวต่าง ๆ เกี่ยวกับพระอาจารย์มั่น และพระอาจารย์ต่าง ๆ ถ้าหากว่าหลวงปู่เดินทางผ่านไปก็ให้ไปกราบพบครูบาอาจารย์เหล่านั้นได้ เมื่อพระอาจารย์สิงห์เดินทางกลับไปจังหวัดนครราชสีมาแล้ว หลวงปู่ก็ได้พบกับพระอาจารย์สิงห์อีกหลายครั้งด้วยกัน อาทิ วัดบรมนิวาส วัดปทุมวนาราม จ. กทม. และที่ต่างจังหวัดอีกหลายครั้งรวมทั้งเคยร่วมธุดงค์ไปกับพระอาจารย์สิงห์ถึงประเทศลาว
ต่อมาในปี พ.ศ. 2500 หลวงปู่ได้ไปศึกษาวิชาการลบผงจากหลวงพ่อโด่ หลวงปู่เล่าไปให้ฟังว่าหลวงพ่อโด่เก่งมาก ปลุกเสกพระหรือปลัดถึงกับลอยได้วิ่งได้เลยทีเดียวนับได้ว่าพระอาจารย์ของหลวงปู่อีกรูปหนึ่ง ส่วนสหธรรมิกที่สนิทมีด้วยกันหลายรูป เช่น หลวงปู่อยู่ วัดใหม่หนองพระอง จ.สมุทรสาคร หลวงพ่อสนิท วัดศีลขันธาราม จ.อ่างทอง หลวงปู่บุญญฤทธิ์ ที่พักสงฆ์สวนทิพย์ ฯลฯ
การสร้างวัตถุมงคลวัดดวงแขในแต่ละยุค.
การสร้างวัตถุมงคลวัดดวงแข มีด้วยกัน 5 ยุค คือ ยุคแรก ปี 2470 และ ปี2475 พระครูเล้งเป็นเจ้าอาวาส รูปที่ 3 ท่านได้สร้างเหรียญพระประธานในโบสถ์ วัดดวงแข ออกมา 2 รุ่น คือ รุ่นที่หนึ่งปี 2470 รุ่นที่สอง ปี2475 เป็นเนื้อดีบุกลักษณะเหรียญรูปไข่ เหมือนกันทั้ง 2 รุ่น ขนาดเท่ากัน ยันต์หลังเหรียญเหมือนกัน แจกในงานซื้อที่ดินถวายวัดดวงแข เหมือนกัน ผิดกันที่พศ.ที่สร้างเท่านั้น ยุคที่สอง ระหว่างปี 2494 - 2495 พระภิกษุพันเอกพระบรรจงหัตถกิจ (หลวงตาบรรจง) เป็นผู้สร้าง เป็นพระผงสมเด็จปรกโพธิ์และขุนแผนจำนวนการสร้างมากหลายพันองค์ ต่อมาหลวงตาบรรจงท่านนำไปบรรจุกรุที่วัดไร่ขิง จ.นครปฐม (ไม่ทราบสาเหตุที่นำไปบรรจุกรุที่วัดไร่ขิง) มีพิธีพุทธาภิเศกที่วัดดวงแขปี 2495 โดยพระเถราจารย์ 7 หรือ 9 รูป อาทิ 1. หลวงพ่อวัดโกโรโกโส จ.อยุธยา (วัดนี้อยู่หลังวัดสะแกหลวงปู่ดู่) 2.หลวงพ่อวัดเขากะล๊กก๊ก จ.เพ็ชรบุรี 3. หลวงปู่วิเวียร วัดดวงแข 4.พระภิกษุพันเอกพระบรรจงหัตถกิจ (หลวงตาบรรจง) ท่านเป็นพระวัดดวงแข อดีตท่านรับราชการเป็นทหารยศพันเอก และมีบรรดาศักดิ์เป็นพระบรรจงหัตถกิจ ( เกิด พ.ศ. 2422 มรณะ 2516) อายุ 96 ปี ยุคที่สาม สร้างเหรียญ 2518 -2520 หลวงพ่อรัตน์ ตุฏฐจิตโต เจ้าอาวาสรูปที่ 5 ได้สร้างเหรียญทั้งหมด 3 รุ่น คือ รุ่นแรกปี 2518 แจกในงานฉลองโรงเรียนพระปริยัติธรรมวัดดวงแข รุ่นที่สอง ปี 2519 เป็นเหรียญกลม มีชื่อหลวงพ่อรัตน์ ด้านหลังยันต์ห้า รุ่นที่สาม ปี 2520 สมาคมฌาปนกิจสงเคราะห์วัดดวงแขสร้างถวาย โดยเหรียญทั้งสามรุ่น ผ่านการปลุกเศกจาก หลวงพ่อรัตน์ หลวงปู่วิเวียร และหลวงตาเทศ พระวิมลธรรมภาณ ยุคที่สี่ 2522 -2537 (หลวงปู่วิเวียร บุญมาก) เจ้าอาวาสรูปที่ 6 เริ่มสร้างวัตถุมงคล ตั้งแต่ ปี 2522 – 2537 รวมทั้งหมด 12 รุ่น หลวงปู่ได้สร้างวัตถุมงคลหลายแบบและเป็นที่นิยมเสาะแสวงหาของบรรดาเซียนพระเครื่อง เช่น ตระกรุดชินบัญชร พระปิดตาขีไก่แบบผงและเหล็ก เหรียญหล่อและรูปหล่อโบราณ พระผงสมเด็จ ผ้ายันต์ เป็นต้น ยุคที่ห้า 2539 - ปัจจุบัน พระครูเขมบัณฑิต เจ้าอาวาสรูปปัจจุบัน เริ่มสร้างปี 2539 ท่านสร้างหลังจากหลวงปู่สิ้นแล้ว 3 ปี
วัตถุมงคลหลวงปู่วิเวียร.